Alloa

Alloa (skotsk-gælisk Allmhagh Mòr, mulig betydning «steinslette»Field, John (1980): Place-names of Great Britain and Ireland. Newton Abbot, Devon: David & Charles. p. 23. ISBN 0389201545. OCLC 6964610.) er en by (town) i Clackmannanshire i Skottland, i underkant av 10 km øst for Stirling på nordsiden av elven Forth, sør for Ochil Hills, og 12,7 km nord for Falkirk.«OS 25 inch, 1892–1905» , National Library of Scotland. Ordnance Survey. og ved vann er Alloa 40 km fra Granton. Folketallet er for 2020 beregnet til 14 440 innbyggere.«Mid-2020 Population Estimates for Settlements and Localities in Scotland» . National Records of Scotland. 31 mars 2022

Byen, som tidligere var en baroniburgh, er det administrative senteret til Clackmannanshire Council. Historisk sett var økonomien sterkt avhengig av handel via havnen mellom Glasgow og det europeiske fastlandet. "Old port in a new storm. Row breaks out as harbour seeks revival", The Herald. 13. januar 1994 Dette ble stadig mer lite konkurransedyktig og havnen sluttet å operere i 1970. Den lokale økonomien er nå sentrert om detaljhandel og fritid siden nedleggelsen av store industrier; bare et bryggeri og én glassmaker overlever i dag. Parokially ble Alloa knyttet til Tullibody. Byene er nå forskjellige, om enn med Lornshill i midten, og Alloa er omtrent dobbelt så stor som naboen i nordvest.

 Historie 
Det har vært bosetning i Alloa siden forhistorisk tid. Arkeologiske utgravninger avdekket en «krigergrav» i 2003 med funn av blant annet et sverd. I tilleg er det ytterligere en grav, som inneholdte kvinnelige levninger, som kan dateres tilbake til tidlig bronsealder og inneholdt et utsmykket matkar og gjenstander av kobberlegering som dateres tilbake til mellom 2500 og 1500 f.Kr. Foundation digging exposes Iron Age warrior and Bronze Age woman, Megalithic Portal

Alloa vokste opp under beskyttelsen av Alloa Tower som kan ha blitt bygget før 1300 e.Kr. Beveridge, David (1888): Between the Ochils and Forth: A Description, Topographical and Historical of the Country between Stirling Bridge and Aberdour. Edinburgh and London: W. Blackwood. s. 307–311. Navnet på byen har hatt ulik stavemåte i ulike perioder. I charteret gitt av kong Robert Bruce i år 1315, til Thomas de Erskyne. Stedet er her omtalt som Alway; i noen påfølgende omtaler det skrevet som Aulway, Auleway; og mer nylig Alloway. Brodie, William (1845): The new statistical account of Scotland, bind 8. Edinburgh and London: W. Blackwood and Sons. s. 1–65. Den mest sannsynlige etymologien til navnet var fra Aull Waeg – «veien til havet». Alloa and its environs. A descriptive and historical guide. Alloa: James Lothian. 1861. s. 5.

Robert Erskine fikk landene i Alloa og omegn i 1368 for tjenester til kong David II av Skottland, og han og hans etterkommere var gode forvaltere, innoverte og utviklet eiendommene. Slekten Erskine, jarlene av Mar, eide mange av kullgruvene, og Robert Bald, en lokal gruveingeniør, fikk kontrakt for å levere vannkraft fra Gartmorn-demningen for å drive gruvene og andre industrier. Brodie, William (1845): The new statistical account of Scotland. Edinburgh and London: W. Blackwood and Sons. s. 26–27. Gode ​​vannforsyninger og tilgjengeligheten av bygg fra fruktbart land langs elveløp oppmuntret George Younger til å sette opp et bryggeri på 1760-tallet, og han ble snart fulgt av andre. Alloa ble et av Skottlands fremste sentrum for bryggeier. Hutton, Guthrie (2002): Old Alloa. s. 3. Denne industrien har midlertidig gått ned i løpet av slutten av 1900-tallet.

I løpet av 1700-tallet blomstret Alloa som en havn ved elven hvor produktene til fabrikkene i Glasgow ble eksportert til det kontinentale Europa. På denne tiden og fram til 1950-tallet var hovedindustrien på nord- og østsiden av byen kulldrift, og et omfattende nett av vogner på skinner eksisterte for å frakte kull til havnen. Byen i seg selv var kjent for dens veve- og glassindustrier.

Byen har lidd under dårlige transportforbindelser siden jernbaneforbindelsen Stirling-Alloa-Dunfermline ble stengt i 1968. Imidlertid ble jernbaneforbindelsen Stirling-Alloa-Kincardine fullført i mai 2008.Comparative Population Profile: Alloa Locality. Scotland's Census Results Online; SAK Railway Project. Transport Scotland Dette har også involvert byggingen av en ny omkjøringsvei og bro slik at en betydelig del av transporten gjennom byen har blitt omdirigert. Den nye jernbanen ble offisielt åpnet tidlig i april 2008 av transportminister Stewart Stevenson.

Byens befolkning var på midten av 1800-tallet rundt 6 440.

 Bygninger 

Byen hadde tidligere en rekke bygninger fra 1600- og 1700-tallet, men de ble beklageligvis fjernet som «slumområder» på slutten av 1800-tallet og framover. Alloa har imidlertid fortsatt et antall historisk arkitektur i form av Alloa Tower, Inglewood House, Gean House og Greenfield House.

Alloas rådhus og bibliotek ble tegnet av arkitekten Alfred Waterhouse og bygget i 1886–1889 og kostet da £18 008.DSA Building/Design Report. Dictionary of Scottish Architects  (2006).

Alloa blir betjent av supermarkedene Iceland (supermarket), Tesco, ALDI, LIDL, Morrisons og ASDA. Sistnevnte er nytt og ligger ved siden av den nye jernbanestasjonen som nylig ble åpnet og nå går hver time til Glasgow via Stirling.

 Kirker 

I tillegg har United Free Church of Scotland i sentrum av byen gjennom menigheten i kirken Moncrieff U.F. Church i Drysdale Street.

Det er kirker for andre trosretninger i byen, blant annet en katolsk kirke som også heter St Mungo's. Det er også menigheter av De siste dagers hellige og Jehovas vitner i Alloa.

Hovedkvarteret til Action of Churches Together in Scotland (ACTS), den økumeniske organisasjon som forbinder Skottlands største kirker, er lokalisert i Inglewood House, Alloa.

 Bryggerier i Alloa 
Det var minst ni bryggerier i Alloa i løpet av 1900-tallet som produserte en rekke typer øl for lokalt salg og for eksport. Alloa var godt posisjonert med god vanntilgang, nær lokal tilgang av bygg og gode forbindelser til sjøtransport. Alloas øl ble sendt til London og George Younger hadde en omfattende eksporthandel i Karibien, Egypt og Det fjerne østen. Alloa var også kjent for sin lager (øl), Alloa Brewery Co fremstilte merket Graham’s Golden Lager i 1925, omdøpt til Skol på 1950-tallet. Nedleggelser og sammenslåinger på 1950- og 1960-tallet reduserte antallet bryggerier til 2 og 1999 var det kun ett tilbake, Forth Brewery.Scottish Brewing Archives: FAQ Alloa Breweries . Universitetet i Glasgow.

 Alloa Brewery
 Carlsberg-Tetley Alloa Ltd
 Blair & Co (Alloa) Ltd.
 James Calder (Alloa) Ltd
 Maclay & Company, Limited
 Meiklejohn’s Brewery Ltd.
 George Younger & Sons Ltd
 Thomas Paterson, Forthbank Brewery
 John Thompson & Co, Caponcroft Brewery

 Sport 
Forballklubben Alloa Athletic FC er basert ved Recreation Park i byen.

 Kjente personer 
Kjente mennesker fra byen omfatter fotballspilleren og kommentatoren Alan Hansen og billedkunstnerne Lys Hansen og Emma Scott-Smith. Den kanadiske politikeren George Brown ble født i Alloa i 1818. Grunnleggeren av Forte Holdings som senere ble slått sammen med Trust House for å bli Trust House Forte, lord Charles Forte, vokste opp i Alloa.

 Referanser 

Eksterne lenker
 Alloa Community Web Site  – Byens nettsted
 Alloa Tower
 Lys Hansen's Daily Bread exhibition
 Alloa West Parish Church
 National Library of Scotland – Town Plan of Alloa – Det nasjonale bibliotek i Skottland – Byplanlegging i Alloa, undersøkelse i 1861-1862
 ClacksNet – Clackmannanshire's Community Network
 Article about Brewing in Alloa – Artikkel om bryggerier i Alloa
 Pictures of Alloa - Bilder fra Alloa

Kategori:Byer i Clackmannanshire